 Wabunge wanne wameapishwa leo Jumanne baada ya Spika Job Ndugai kufungua Mkutano wa 13 wa Bunge la 11, jijini Dodoma.Wabunge hao ambao ni pamoja na Mbunge wa Korogwe Vijijini Timotheo Mzava aliyejaza pengo la Stephen Majimarefu aliyefariki Julai Mosi, mwaka huu baada ya kuugua muda mrefu.Wengine ni mbunge wa Ukonga, Mwita Waitara, Julius Kalanga (Monduli) na Zuberi Kuchauka (Liwale) ambao walikuwa wabunge wa upinzani kabla ya kuhamia CCM na kuchaguliwa tena kurudi bungeni. Wabunge hao ambao walichaguliwa hivi karibuni wamekula kiapo cha uaminifu kwa ajili ya kulitumikia Bunge hilo na watadumu kwa kipindi cha miaka miwili hadi Uchaguzi Mkuu 2020.